ประเทศไทยในโอลิมปิกฤดูร้อน 2012
โดยครั้งนี้ นักกีฬาไทยทำได้เพียง 2 เหรียญเงิน และ 2 เหรียญทองแดง รวมเป็น 4 เหรียญเท่านั้น และได้อันดับที่ 57 จากตารางชาติรวมทั้งหมดในการแข่งขันครั้งนี้เมื่อจบการแข่งขัน ซึ่งเป็นครั้งแรกในรอบ 16 ปี ที่นักกีฬาไทยไม่ได้เหรียญทอง นับตั้งแต่โอลิมปิกฤดูร้อน 1996 ที่แอตแลนตา ที่สมรักษ์ คำสิงห์ ได้รับเหรียญทองเป็นครั้งแรก อีกทั้งหลายชนิดกีฬาก็ทำผลงานได้ไม่สำเร็จตามที่คาดหมายไว้
สายลม อาดี
ในการแข่งขันโอลิมปิก 2008 ที่กรุงปักกิ่ง ประเทศจีน สายลมถือเป็นตัวแทนของสมรักษ์ คำสิงห์ ในรุ่นเฟเธอร์เวท (57 กิโลกรัม) ที่แขวนนวมไป ในรอบแรก (32 คน) สายลมจับสลากได้ผ่าน แต่ในรอบ 2 (16 คน) สายลมเป็นฝ่ายแพ้ แอบเดลคาเดอร์ ชาดี นักมวยชาวแอลจีเรียไปอย่างเฉียดฉิว 6-7 คะแนน ตกรอบไป สายลมมาได้เหรียญทองในการแข่งขันซีเกมส์ 2009 ที่นครหลวงเวียงจันทร์ ประเทศลาว